Diari Oficial de la Generalitat Valenciana


Sumari del DOGV 807, del 20-04-1988 (1988/810945)

RESOLUCIÓ de 30 de març de 1988, de la Direcció General de Patrimoni Artístic de la Conselleria de Cultura, Educació i Ciència, per la qual s'incoa expedient de declaració de Be d'Interès Cultural com a Zona Arqueològica a favor del Jaciment <<La Rabita Califal de les Dunes>>, de Guardamar del Segura (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   807

Data del DOGV
:   20-04-1988

Secció del DOGV
:   ALTRES DISPOSICIONS

Número del document
:   1988/810945


Data del document
:   30-03-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 30 de març de 1988, de la Direcció General de Patrimoni Artístic de la Conselleria de Cultura, Educació i Ciència, per la qual s'incoa expedient de declaració de Bé d'Interés Cultural com a Zona Arqueològica a favor del Jaciment "La Ràbita Califal de les Dunes", de Guardamar del Segura (Alacant).  
Vista la petició formulada per l'Ajuntament de Guardamar del Segura (Alacant), aquesta Direcció General ha acordat :  
1. Tenir per incoat l?expedient de declaració de Bé d?Interès Cultural com a Zona Arqueològica del Jaciment denominat «La Ràbita Califal de les Dunes» de Guardamar del Segura.  
2. La declaració com a Zona Arqueològica estaria delimitada per un perímetre de forma poligonal definida per les línies d'unió dels vèrtexs d'acord amb les divisions parcel·làries, camins i carrers indicats al «Pla de Fitació del mont de l?Estat núm. 3-A, anomenat: Dunes de Guardamar. AL 1044».  
El límit Oest resta definit per les fites del plànol esmentat núm. 136, 137, 138, 139, 140, 141, 142, 143, 144; i Camí de la Fonteta a la Gola. Pel nord, el mateix camí fins la fita 146 i la intersecció amb el carrer de la Platja a la Gola.  
Per l?est amb el mateix carrer fins la intersecció amb el camí forestal i el mateix camí. Pel sud de nou amb el camí forestal fins que es trobe amb la fita núm. 136 de la Pla de fitació esmentat.  
Tot això prenent com a base que a la zona mencionada es troba situada una important àrea religiosa, formada per dos cossos d'edificis que alberguen cinc mesquites islàmiques de grandària reduïda i una de dimensions considerables amb dues sales paral·leles.  
L'edifici constitueix un cas únic dins el panorama per la cronologia, l?originalitat d'estructura i per l?envergadura dels murs i construccions. També per aquestes raons configura un monument islàmic de primer ordre sense comparació a la Comunitat Valenciana ni a la resta de la Península.  
3. Continuar la tramitació de l?expedient d'acord amb les disposicions vigents.  
4. Fer saber a l'ajuntament de Guardamar del Segura (Alacant) que, segons el que disposen els articles 16,20 i 22 de la Llei 16/1985 de 25 de juny, del Patrimoni Històric Espanyol, totes les obres que hagen de realitzar-se a la Zona Arqueològica la declaració de la qual es pretén, o al seu entorn, no podran dur-se a terme sense que aquesta Direcció General aprove prèviament el projecte corresponent.  
5. Que el present acord es publique al BOE i al DOGV.  
La qual cosa es fa pública als efectes que pertoquen.  
València, 30 de març de 1988.   
El Director General de Patrimoni Artístic:   
Tomàs Llorens i Serra.